[{"text_idx": "#000002", "text": "Yn ddiweddar rydw i wedi bod yn ddigon ffodus i ennill grant gan Llywodraeth Cymru i ddatblygu fframwaith thema ar gyfer WordPress sydd yn galluogi defnyddwyr i gyhoeddi cynnwys yn ddwyieithog yn hawdd, a sydd yn hygyrch."}, {"text_idx": "#000004", "text": "Y gobaith (or-obeithiol, efallai?) yw i ddogfennu sut y mae\u2019r prosiect yn dod yn ei flaen drwy gyfres o flogiau byr fel hyn."}, {"text_idx": "#000005", "text": "Pwrpas y prosiect o fy ochor i yw i allu rhoi y gallu i gyhoeddi yn aml-ieithol i unrhyw un, a gwneud yn siwr fod y cynnwys hynny yn hygyrch (gellir ei defnyddio yn rhwydd er unrhyw anabledd). Mae\u2019n gyfle felly i fusnes, elusen, siop ar y we, unigolion a blogiau allu cael dyluniad gwefan fodern sydd yn rhoi y gallu o gyhoeddi yn ddwyieithog yn greiddiol yn eu gwefan."}, {"text_idx": "#000006", "text": "Rydw i yn rhedeg busnes dylunio a datblygu gwe o\u2019r enw Gwe Cambrian Web \u2013 ag ein amcan busnes yw \u201cCael Cymru a\u2019r Gymraeg arlein\u201d \u2013 rydw i yn frwdfrydig iawn dros allu cynyddu faint o gynnwys Cymraeg sydd arlein \u2013 yn enwedig y cynnwys a ellir ei chwilio drwy beiriannau gwe megis Google."}, {"text_idx": "#000009", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]